

**Noortevolikogu koosoleku protokoll**  10.03.2025

Algus: kell 15.00

Lõpp: kell 15.50

Koosoleku juhataja: Kerti Lill

Protokollija: Kaja Õigus

Osalesid: Reelika Liivak, Annika Leighton, Mati Ilisson, Piia Marjak, Angelika Tukk, Anette Agasild, Emil Lindvest, Viki Toomsalu, Grete-Liis Saumann, Kert Kangro, Isabela Murašin, Rahel Tafenau, Kaisa Varik, Mariete Murašin, Karolin Volt, Merle Lukka

Puudus: Laine-Liis Särg

PÄEVAKORD:

1. Noortevolikogu esimehe, aseesimehe, protokollija valimine

2. Põhimääruse tutvustamine

3. Jooksvad küsimused

**1. Noortevolikogu esimehe, aseesimehe, protokollija valimine**

Reelika Liivak tervitas koosolekul osalejaid ning andis lühikese ülevaate käesolevast koosolekust.

Tervitussõnad ütles vallavolikogu esimees Mati Ilisson, kes õnnitles ja julgustas noori olema aktiivsed kaasamõtlemises ja -rääkimises, osalema volikogu, komisjonide ja vallavalitsuse töös. Pööras tähelepanu poiste vähesele osalemisele ja soovitas tüdrukutel kuulata ka nende häält.

Koosolekul osalejad tutvustasid end ning jagasid lühidalt enda mõtteid seoses noortevolikogu edasiste tegevustega.

Valimiskomisjoni esimees Kerti Lill andis ülevaate toimunud valimistest ja pööras tähelepanu, et seekord oli valimisprotsent kõrgem kui eelmistel valimistel. Kerti andis ülevaate häälte tulemustest alljärgnevalt:

1. Piia Marjak (30 häält)
2. Angelika Tukk (28 häält)
3. Anette Agasild (17 häält)
4. Emil Lindvest (16 häält)
5. Viki Toomsalu (15 häält)
6. Grete-Liis Saumann (13 häält)
7. Kert Kangro (13 häält)
8. Laine-Liis Särg (10 häält)
9. Isabela Murašin (7 häält)
10. Rahel Tafenau (5 häält)
11. Kaisa Varik (5 häält)
12. Mariete Murašin (3 häält)
13. Karolin Volt (2 häält)

Noortevolikogu esimees, aseesimees ja protokollija tuleb valida salajasel hääletusel.

Toimus kandidaatide väljaselgitamine ja hääletamine.

Mulgi valla noortevolikogu esimehe kandidaadid:

1. Isabela Murašin (5 häält)
2. Kert Kangro (3 häält)
3. Piia Marjak (4 häält)

Mulgi valla noortevolikogu aseesimehe kandidaadid:

1. Angelika Tukk (3 häält)
2. Viki Toomsalu (2 häält)
3. Anette Agasild (5 häält)
4. Rahel Tafenau (2 häält)

Mulgi valla noortevolikogu protokollija kandidaat:

1. Rahel Tafenau

**OTSUSTATI**

Mulgi valla noortevolikogu esimees on Isabela Murašin.

Mulgi valla noortevolikogu aseesimees on Anette Agasild.

Mulgi valla noortevolikogu protokollija on Rahel Tafenau.

**2. Põhimääruse tutvustamine**

Reelika Liivak andis ülevaate noortevolikogu põhimäärusest ning juhtis tähelepanu, et igal liikmel on vastutus, et see aktiivgrupp saaks hästi toimivaks.

Reelika Liivak teavitas, et põhimääruses on mõned muudatused. Oluline on koostöö volikogu ja vallavalitsusega, sh noorsootöötajatega. Reelika soovitas volikogu poolset mentorit, kes tunneb volikogu tööd ja annab asjakohast nõu. Andis teada, et noortevolikogul on oma eelarve, käesolevalt 2000 eurot ning soovitas paika panna järgmise noortevolikogu koosoleku kuupäeva ja päevakorra.

**3. Jooksvad küsimused**

Annika Leighton tegi ettepaneku panna järgmise koosoleku päevakorda Abja Gümnaasiumi poolt korraldava „Keeristorm“ kontrollposti korraldamine.

Lisandusid veel järgimise koosoleku päevakorda väljasõidu arutelu, rollide jagunemine ja tööplaani koostamine.

Mulgi valla Noortevolikogu esimees Isabela Murašin tegi ettepaneku luua sotsiaalmeedias eraldi messengeri grupp, kuhu kuuluksid peale noorte ka valla noorsootöötajad.

**OTSUSTATI**

Liikmed nõustusid ühise messengeri grupi loomisega, et info liiguks kiiresti ja oleks järjepidevalt ühtne infoväli.

Järgmine Mulgi valla noortevolikogu toimub 31.03.2025 kell 16.10 Abja noortekeskuses.

Tehtud ettepanekuid arvestatakse järgmise koosoleku päevakorras.

*allkirjastatud digitaalselt allkirjastatud digitaalselt*

Kerti Lill

Koosoleku juhataja Kaja Õigus   
 Koosoleku protokollija